એસબીઆઈએ તાજેતરમાં ચોક્કસ સમયગાળાની ફિક્સ્ડ ડિપોઝીટ પર વ્યાજના દરોમાં પણ વધારો કર્યો હતો. એસબીઆઈના વર્તમાન લોનધારકો માટે એમસીએલઆરમાં વધારાની તેમના ઈએમઆઈ પર અસર પડશે. લોનની મુદ્દત રિસેટ થશે ત્યારે તેની અસર થશે. બેન્ક અને લોનધારક વચ્ચે થયેલા લોન એગ્રીમેન્ટમાં આ સમયગાળો નક્કી થાય છે, જે સામાન્ય રીતે છ મહિનાથી એક વર્ષનો હોય છે. ભવિષ્યના ઈએમઆઈની ગણતરી એમસીએલઆર રેટ વત્તા રિસેટ કરેલી તારીખે લાગુ માર્જિનને આધારે થાય છે. ઉલ્લેખનીય છે કે ૧ એપ્રિલ, ૨૦૧૬ પછી લેવામાં આવેલી હોમ લોન સહિતની તમામ લોનને એમસીએલઆર સાથે લિન્ક કરી દેવાઈ છે.